VENDIM

Nr. 73, datë 8.2.2023
PËR DISA NDRYSHIME DHE SHTESA NË VENDIMIN NR. 60, DATË 6.2.2023, TË KËSHILLIT TË MINISTRAVE, “PËR DËRGIM PERSONELI ME MISION HUMANITAR NË TURQI, NË MBËSHTETJE TË AUTORITETEVE TURKE PËR PËRBALLIMIN E SITUATËS SË KRIJUAR NGA TËRMETI I DATËS 6 SHKURT 2023”
Në mbështetje të nenit 100 të Kushtetutës, të pikës 1, të nenit 9, të ligjit nr. 9363, datë 24.3.2005, “Për dërgimin e Forcave të Armatosura të Republikës së Shqipërisë jashtë vendit, si dhe për mënyrën e procedurat e vendosjes dhe kalimit të forcave ushtarake të huaja në territorin e Republikës së Shqipërisë”, të ndryshuar, dhe të shkronjës “ç”, të nenit 11, të ligjit nr. 64/2014, “Për pushtetet dhe autoritetet e drejtimit e të komandimit të Forcave të Armatosura të Republikës së Shqipërisë”, të ndryshuar, me propozimin e ministrit të Mbrojtjes, Këshilli i Ministrave

VENDOSI:

1. Në vendimin nr. 60, datë 6.2.2023, të Këshillit të Ministrave, bëhen këto ndryshime dhe shtesa: 
a) Në pikën 1, togfjalëshi “... 53 (pesëdhjetë e tre) ...” zëvendësohet me “... 73 (shtatëdhjetë e tre) ...”.
b) Në pikën 3, pas fjalës “... Gaziantep ...” shtohen fjalët “... dhe Adana ...”. 
c) Në pikën 4, pas fjalëve “... deri në 3 (tre) muaj ...” shtohen “... me sistem rotacioni ...”. 

2. Efektet financiare, që rrjedhin nga zbatimi i këtij vendimi, përballohen nga buxheti i Ministrisë së Mbrojtjes, për vitin 2023.

3. Ngarkohet Ministria e Mbrojtjes për zbatimin e këtij vendimi.

Ky vendim hyn në fuqi menjëherë dhe botohet në Fletoren Zyrtare.

